El Comitè de Direcció del PROCICAT ha aprovat avui un protocol de mesures elaborat pel Departament de Territori i Sostenibilitat en el marc del Pla Estratègic de Transició del Confinament per gestionar els usos i serveis associats a les platges com a conseqüència de la COVID-19.
El protocol inclou els criteris de gestió i recomanacions per al control de la qualitat de les aigües de bany, les recomanacions sanitàries als espais de bany i serveis associats, les mesures addicionals i extraordinàries en matèria d'ordenació i gestió del litoral, i finalment un seguit de criteris i recomanacions de gestió dels espais de bany en aigües interiors (no declarades zones de bany).
Instruccions i recomanacions per als banyistes i pels Ajuntaments
A partir de la fase 2 de desconfinament es permet el bany a les platges.
Actualment, es troben en la fase 2 les platges que van des de Calafell fins a Alcanar.
A partir de dilluns dia 1 de juny entraran en fase 2 les platges que van des de Portbou a Canet, i de Sitges a Cunit.
Recomanacions a les persones usuàries:
Els Ajuntaments son els responsables de procurar que la utilització del domini públic maritimoterrestre i, en tot cas, del mar i la seva ribera, sigui lliure, pública i gratuïta, i vigilar l'observança de les normes i instruccions sobre salvament i seguretat de les vides humanes.
Per aquest motiu s'efectuen les següents recomanacions:
o WC de materials de fàcil neteja i desinfecció i amb obertures de ventilació.
o Amb rentamans amb sabó amb dispensador, eixugamans d'un sol ús i paperera amb tapa d'accionament no manual.
o Es recomana que es pugui proporcionar gel hidroalcohòlic abans i després d'accedir al WC perquè les mans estiguin desinfectades a l'obrir i tancar la porta.
o Sistema higiènic d'evacuació residus.
o Es recomana realitzar la neteja i desinfecció dels WC mínim dues vegades al dia.
En cas d'afluència massiva, i durant aquest període, es recomana intensificar la freqüència a dues hores.
o Es farà ús de dilucions de lleixiu en aigua 1:50 o bé de desinfectants vírics autoritzats i registrats pel Ministeri de Sanitat.
o L'espera dels usuaris a l'exterior garantirà la distància de seguretat ( 2m) i s'indicarà amb senyals.
o Es disposarà de cartell o indicacions que informin sobre com utilitzar els WC de forma higiènica i la higienització de mans.
Impuls a l'activitat econòmica al litoral
El Departament de TES, a través de la Secretaria de l'Agenda Urbana i Territori, també va aprovar aquest dilluns mesures per impulsar l'activitat econòmica al litoral per pal·liar els efectes negatius de la pandèmia.
En concret, els ajuntaments costaners podran sol·licitar al Govern de la Generalitat la modificació de les autoritzacions dels plans d'usos de temporada de les platges, tant de la part marítima com terrestre.
En concret, podran sol·licitar allargar la temporada, ampliar terrasses en guinguetes sobre la sorra o incrementar les superfícies de terrasses en passeigs marítims i dels negocis de lloguer de gandules o para-sols, complint una sèrie de requisits.
Aquestes mesures es podran aplicar a petició dels ajuntaments amb les limitacions específiques de cada tram de platja, i sempre respectant els drets de la resta d'usuaris de l'espai públic.
El protocol es podrà consultar al web del Departament de Territori i Sostenibilitat i del PROCICAT a partir de la setmana vinent.